|  |  |
| --- | --- |
| Numri i lëndës: | 2018:048285 |
| Datë: | 19.11.2018 |
| Numri i dokumentit: | 00171195 |

**P.nr.202/18**

**NË EMËR TË POPULLIT**

**GJYKATA THEMELORE NË PEJË DEGA NË I – DEPARTAMENTI I PËRGJITHSHËM,** sipas Gjyqtarit Gani Rugova, me pjesëmarrjen e sekretares juridike Drita Blakaj, në lëndën penale kundër të pandehurit A M nga fshati S, K- I, i akuzuar për vepër penale, “Hyrje në sistemin kompjuterik” nga 339 par.1,të KPRK-ës, duke vendosur sipas aktakuzës së Prokurorisë Themelore në Pejë – Departamenti i Përgjithshëm PP.II.nr.1485/18 të datës 22.08.2018 në seancën publike të shqyrtimit gjyqësor të mbajtur me datë 29.10.2018, në praninë e Prokurorit të Shtetit Lumturije Vuçetaj, të pandehurit A M mbrojtësit të tij av. Gani Kelmendi sipas autorizimit. Gjykata të njëjtën ditë publikisht mori dhe shpalli, ndërsa me dt.19.11.2018 e përpiloj këtë:

# A K T GJ Y K I M

I pandehuri A M**,** i lindur me datë ... në fshatin S, K- I, i biri i F dhe XH e vajzërisë K, i pa martuar ka te kryer shkollën fillore, i pa pune, me numër personal ..., i gjendjes së varfër ekonomike, i pa dënuar me parë nga ana e gjykatës, shqiptar, shtetas i Republikës së Kosovës.

**ËSHTË FAJTOR**

**Për shkak se:**

-Më datë 01.08.2018, rreth orës 11:45, në I, pa autorizim ne mënyrë të kundërligjshme, ndërhyn ne sistemin kompjuterik, duke vepruar ne dëm të dëmtuarës M H, ne atë mënyrë qe i pandehuri, hapë një adresë ne Instagram, në emër te motrës se te dëmtuarës (....), ku poston fotot lakuriq te të dëmtuarës M (ish bashkëshortja e te pandehurit),

-me çka ka kryer veprën penale, Hyrje në sistemin kompjuterik nga 339 par.1,të KPRK-ës

Andaj, gjykata konform neneve 7, 8, 9, 10, 17, 21 41, 42, 43, 46,51, 73, 74 dhe 339 par. 1 të KPRK-së, dhe nenit 359, 360, 361, 365, 366, 450 par. 1 dhe 2 nën par. 2.6, 463 te KPPRK-se, të pandehurit i shqipton,

**DËNIM ME KUSHT**

**Ashtu që:**

1.Të pandehurit **A M,** Gjykata i përcakton dënimin me burg në kohëzgjatje prej 1 **(një) viti**, i cili dënim nuk do të ekzekutohet nëse i njëjti nuk kryen vepër të re penale në afatin ligjor prej **2**(**dy) vite,** pas plotfuqishmërisë së këtij aktgjykimi.

**2.**Si dhe gjykata të njëjtit ia përcakton edhe dënimin me gjobë në shumë prej **400 (katërqind) euro**, të cilin dënim nuk do ta paguaj nëse brenda afatit prej **2(dy) vite** nuk kryen ndonjë vepër te re penale.

**3.**I pandehuri obligohet që në emër të shpenzimeve të procedurës penale të paguaj vetëm paushallin gjyqësor ne shume prej **30 (tridhjetë) euro**, pas plotfuqishmërisë së këtij aktgjykimi.

**4**.E dëmtuara M (B) H me vendbanim në fsh. K , rr.”.. .” K-.., për realizimin e kërkesës pasurore juridike udhëzohet në kontest të rregullt juridiko-civil.

**A r s y e t i m**

Prokuroria Themelore ne Pejë – Departamenti i përgjithshëm, ka ngrit aktakuzë, PP.II.nr.1485/18 të datës 22.08.2018, ndaj te pandehurit A M nga fshati S, K- I, i akuzuar për vepër penale, “Hyrje në sistemin kompjuterik” nga 339 par.1,të KPRK-ës.

Gjykata mbajti shqyrtimin fillestar me datë 29.10.2018 në praninë e Prokurorit të Shtetit Lumturije Vuçetaj dhe të pandehurit A M dhe mbrojtësi av .Gani Kelmendi sipas autorizimit, ndërsa gjykata duke vepruar në kuptim të nenit 245 të KPPRK-së, nuk i ka ftuar palët tjera në ketë seancë fillestare

Pas leximit të aktakuzës nga ana e Prokurorit të shtetit në seancën e shqyrtimit fillestar, gjykata është e bindur se i pandehuri e ka kuptuar aktakuzën dhe të pandehurit i është dhënë mundësia që të deklarohet lidhur me pranimin ose mospranimin e fajësisë.

Pasi që ju dha mundësia të deklarohet për fajësinë ose jo fajësinë i pandehuri u deklarua fajtor lidhur me veprën penale me të cilën është akuzuar sipas aktakuzës. I pandehuri në konsultim me mbrojtësin sipas autorizimit av. Gani Kelmendi e pranon fajësinë për veprën penale për te cilën akuzohet, nuk e kam bërë me dije, as vetë nuk e dijë si me ka rrjedhur kjo, është hera e parë , dhe nuk do të përsëritet me kurrë, sepse çdo adresë të saje e kam shlyer nga telefoni dhe nuk kam asgjë me më të.

Av. Gani Kelmendi deklaron: I pandehuri vullnetarisht e ka pranuar këtë vepër me sinqeritetin me te madh ka kërkuar falje i premton gjykatës se nuk do te përsëritet me ketë vepër kurrë përveç kësaj do ti kërkoje falje edhe familjes se te dëmtuarës përndryshe i pandehuri i takon një familje shumë të varfër jeton nga ndihma sociale, dhe kërkoj nga gjykata te këtë mirëkuptim me rastin e shqiptimit të dënimit.

Pas deklarimit te të pandehurit dhe mendimit të prokurorit të shtetit se nuk e kundërshtoj pranimin e fajësisë, Gjykata konstatoj se i pandehuri pranon fajësinë në mënyrë vullnetare dhe pa asnjë presion, i pandehuri është i vetëdijshëm për pasojat dhe përparësitë e pranimit te fajësisë, si dhe të gjitha kërkesat nga neni 248 par. 1 te KPPK-se janë përmbushur. Ashtu që gjykata me aktvendim aprovon deklarimin për pranimin e fajësisë nga ana e te pandehurit.

Duke pas parasysh se gjykata, ka aprovuar pranimin e fajësisë nga ana e të pandehurit dhe ka vërtetuar se nuk ekziston asnjë rrethanë nga neni 253 par.1 pika 1.1,1.2,1.3 të KPPRK-së, atëherë në këtë çështje penale nuk është zbatuar procedura e provave, por në kuptim të nenit 248 par. 4 të KPPRK-së gjykata ka vazhduar me shpalljen e aktgjykimit.

Me faktet e ofruara si dhe pranimin e fajësisë nga ana e të pandehurit është vërtetuar gjendja faktike si në dispozitë te këtij aktgjykimi. Nga gjendja e vërtetuar faktike si është përshkruar në dispozitiv të aktakuzës, rrjedh se në veprimet e të pandehurit A M qëndrojnë të gjitha elementet e veprës penale të “Hyrje në sistemin kompjuterik” nga 339 par.1,të KPRK-ës.

Sa i përket fajësisë gjykata ka gjetur se te i pandehuri ka ekzistuar dashja që veprën penale ta kryen në mënyrë të përshkruar si në dispozitiv të aktgjykimit, pasi që i pandehuri ka qenë i vetëdijshëm për veprën e kryer dhe e ka dëshiruar kryerjen e saj.

Gjatë procedurës penale nuk janë paraqit rrethana të cilat do ta zvogëlojnë apo përjashtojnë përgjegjësinë penale të pandehurit, kështu që i njëjti është penalisht përgjegjëse.

Duke vendosur lidhur me llojin dhe lartësinë e dënimit, gjykata i ka vlerësuar të gjitha rrethanat lehtësuese dhe rënduese në kuptim të nenit 73 dhe 74 te KPRK-se. Kështu si rrethana lehtësuese për të pandehurin,gjykata ka vlerësuar faktin se i njëjti kishte sjellje korrekte gjatë shqyrtimit fillestar, e për me tepër ka pranuar fajësinë dhe ka shpreh keqardhje për veprën që e ka kryer, jeton në bashkësi familjare prej 7 anëtarësh të ardhura sjellë nga ndihma sociale personave me aftësi te kufizuar, ku përkujdeset për vëllain dhe jeton nga puna fizike kush e thërret të punoj, premtimi i tije se nuk do te përsëris veprën. Të gjitha këto rrethana kjo gjykatë i ka pranuar si rrethana lehtësuese në dobi te të pandehurit.Rrethanë rënduese gjykata nuk gjeti.

Andaj, duke vlerësuar këto rrethana, Gjykata ne kuptim te nenit 73 par.74 te KPRK-se te pandehurin e gjykoi si ne dispozitiv të këtij aktgjykimit, me të cilin dënim do te arrihet edhe qëllimi i dënimit.

Gjykata ka ardhur ne përfundim se dënimi i shqiptuar te pandehurit është ne përputhje me shkallen e përgjegjësisë penale te tij dhe me intensitetin e rrezikimit te vlerave te mbrojtura te shoqërisë. Gjykata gjithashtu është e bindur se vendimi mbi dënim do te shërbej për arritjen e qëllimit te dënimit ne pengimin e te pandehurit ne kryerjen e veprave penale ne te ardhmen, por ai do te ndikoj edhe si preventive e përgjithshme për personat tjerë qe te përmbahen nga kryerja e

veprave penale ne përputhje me nenin 41 te KPRK-se.

Duke u bazuar në nenin 450 te KPPRK-se, gjykata ka përcaktuar vetëm paushallin gjyqësor në shumë prej **30 (tridhjetë)** euro.

Vendimi që palën e dëmtuar ta udhëzoj në kontest civil për realizimin e kërkesës pasurore juridike u mor në kuptim të nenit 463 par.1 dhe 2 të KPRK-së.

Nga arsyet e cekura më lartë dhe me zbatimin e nenit 370 të KPPK-së është vendosur si në dispozitiv të këtij aktgjykimi

**GJYKATA THEMELORE NË PEJË-DEGA I**

**DEPARTAMENTI I PËRGJITHSHËM**

**P.nr.202/18 më datë 29.10.2018**

**Aktgjykimi është përpiluar më dt 19.11.2018**

**Sekretarja Juridike Gjyqtari Gjykues**

**\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_**

**Drita Blakaj Gani Rugova**

**KËSHILLA JURIDIKE:**

Kundër këtij aktgjykimi palët kanë te drejtë

të parashtrojnë ankesë në afat prej 15 ditësh,

nga dita e marrjes. Ankesa i dërgohet Gjykatës

së Apelit në Prishtinë përmes kësaj Gjykate.

tinë përmes kësaj Gjykate Themelore.